C 15/62
BG
Официален вестник на Европейския съюз
12.1.2022 г.
Сряда, 19 май 2021 r.
законодателни актове и да зачита изцяло принципите на пропорционалност, субсидиарност и по-добро регулиране, включително теста за МСП; подчертава в тази връзка, че е необходим гъвкав пазар на водород, за да се даде възможност на иновативните предприятия пионери да се възползват в пълна степен от ползите и да намалят разходите за производство на водород, като се има предвид, че пазарът на водород все още не е развит и трябва да се разшири;
15. счита, че структурата на пазара на газ в ЕС и пакетът за чиста енергия биха могли да послужат като основа и пример за регулирането на пазара на водород; подчертава, че бързото и предвидимо развитие на добре функциониращо производство на водород от възобновяеми източници изисква демократично публично планиране, което да обединява производители, работници и техните синдикати, учени и неправителствени организации (НПО); насърчава също така Комисията и държавите членки да разработят конкретни решения с цел увеличаване на производството на водород в по-слабо свързаните или изолирани региони, като например островите, като същевременно гарантират развитието на свързаната инфраструктура, включително чрез промяна на предназначението на инфраструктурата;
16. призовава Комисията да включи и оцени правните изисквания, необходими за устойчива водородна икономика на ЕС, в своите оценки на въздействието във връзка с преразглеждането на съответното законодателство, за да се постигнат по-амбициозните цели на ЕС в областта на климата и да се повиши икономическата привлекателност на водорода от възобновяеми източници; настоятелно призовава Комисията да обърне внимание по-специално на преразглеждането на Директивата за енергията от възобновяеми източници, Директивата за данъчно облагане на енергийните продукти и електроенергията (18) и Директивата за СТЕ, за да се гарантират еднакви условия на конкуренция и съобразена с бъдещето регулаторна рамка за водорода;
17. приветства амбициозните цели на Комисията за увеличаване на капацитета на електролизьорите и на производството на водород от възобновяеми източници; призовава Комисията да разработи пътна карта за внедряване и подобряване на електролизьорите и да изгради партньорства на равнището на ЕС, за да се гарантира тяхната икономическа ефективност; настоятелно призовава Комисията и държавите членки да премахнат съществуващите административни тежести и да стимулират разширяването на веригата за създаване на стойност и навлизането на пазара на водород от възобновяеми източници, за да достигне той технологична зрялост и да бъде конкурентоспособен, чрез предоставяне на финансови стимули и специални схеми за финансиране, включително иновативни решения, като например преференциални премии за водород от възобновяеми източници, подаван във водородната мрежа, чрез преразглеждане на правилата за държавна помощ и чрез цялостно преразглеждане на системите за ценообразуване и данъчно облагане на енергията с оглед на интернализирането на външните разходи; подчертава, че водородът от възобновяеми източници би могъл да стане конкурентоспособен преди 2030 г., при условие че са налице необходимите инвестиции и подходяща регулаторна рамка и че енергията от възобновяеми източници е конкурентоспособна;
18. отбелязва, че устойчивата водородна икономика следва да даде възможност за увеличаване на капацитета в рамките на интегриран енергиен пазар на ЕС; признава, че на пазара ще има различни форми на водород, като например водород от възобновяеми източници и нисковъглероден водород, и подчертава необходимостта от инвестиции за увеличаване на производството на енергия от възобновяеми източници достатъчно бързо, за да се постигнат целите на ЕС в областта на климата и околната среда за 2030 г. и 2050 г., като същевременно признава, че нисковъглеродният водород е свързваща технология в краткосрочен и средносрочен план; призовава Комисията да направи оценка приблизително колко нисковъглероден водород ще бъде необходим за целите на декарбонизацията до момента, в който водородът от възобновяеми източници може да изпълнява тази роля самостоятелно, в какви случаи и за колко време; призовава Комисията и държавите членки да намалят регулаторните и икономическите пречки, за да се насърчи бързото навлизане на водорода на пазара; освен това отбелязва необходимостта да се избягва неустойчивата експлоатация на ресурсите, непрекъснатите емисии на метан, зависимостта и блокираните активи; подчертава, че използването на водород следва да допринесе за постигането на целите на ЕС в областта на климата и за бързото развитие и внедряване на водород от възобновяеми източници;
19. подчертава значението на постепенното прекратяване на използване на водород с произход от изкопаеми горива във възможно най-кратки срокове, като се акцентира върху най-чистите технологии по отношение на устойчивостта и емисиите на парникови газове; настоятелно призовава Комисията и държавите членки незабавно да започнат да планират този преход внимателно, така че производството на водород с произход от изкопаеми горива да започне да намалява бързо, предвидимо и необратимо и по този начин да се избегне удължаването на жизнения цикъл на производствените съоръжения, използващи изкопаеми горива; отбелязва, че редица обекти за производство на водород от изкопаеми горива се намират в територии в процес на справедлив преход, и подчертава, че ефективните мерки за подкрепа следва да бъдат насочени към декарбонизацията на съществуващото производство на водород от изкопаеми горива; настоятелно призовава мерките,
(18)
Директива 2003/96/ЕО на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електроенергията (ОВ L 283, 31.10.2003 г., стр. 51).